2022.5.23.
A.2.3.
HU
Az Európai Unió Hivatalos Lapja
L 144/309
A reprezentatív szervezet(ek) meghatározása A technikai titkárságnak ki kell dolgoznia az uniós piacon jelen lévő és az ágazathoz tartozó reprezentatív szervezet (RO) „modelljét”.
A reprezentatív szervezetnek tükröznie kell az OEFSR kidolgozásának időpontjában fennálló aktuális helyzetet.
Ez azt jelenti például, hogy a jövőbeli technológiákat, a jövőbeli szállítási forgatókönyveket vagy a jövőbeli életciklus végi kezeléseket ki kell zárni.
A felhasznált adatoknak reális piaci átlagokat kell tükrözniük, és a legfrissebb adatoknak kell lenniük (különösen a gyorsan fejlődő technológiai termékek esetében).
Kerülni kell a konzervatív értékeket vagy becsléseket.
A reprezentatív szervezet lehet valódi vagy virtuális (nem létező) szervezet.
A virtuális szervezetet adott ágazatba vagy alágazatba tartozó valamennyi létező technológia/termelési folyamat/szervezettípus átlagos európai piaci értékesítéssel súlyozott jellemzői alapján ajánlatos kiszámítani.
Indokolt esetben más súlyozási értékek is alkalmazhatók.
A reprezentatív szervezet azonosítása során fennáll annak a kockázata, hogy különböző, nagyon eltérő piaci részesedéssel rendelkező technológiák keverednek, és a viszonylag kis piaci részesedéssel rendelkező technológiákat esetleg figyelmen kívül hagyják.
Ilyen esetekben a technikai titkárságnak bele kell foglalnia a hiányzó technológiákat/termelési folyamatokat/szervezettípusokat (ha vannak ilyenek) a reprezentatív szervezet meghatározásába, vagy pedig írásban meg kell indokolnia, ha ez technikailag nem lehetséges.
A reprezentatív szervezet szolgál a reprezentatív szervezet OEF-vizsgálata (OEF-RO) alapjául.
Az A.3.1.
szakasz ismerteti, hogy mikor kell reprezentatív szervezetet kidolgozni az ágazatok és alágazatok számára.
A technikai titkárság köteles tájékoztatást nyújtani a reprezentatív szervezet „modelljének” meghatározása érdekében tett valamennyi lépésről, továbbá jelenteni az OEFSR mellékletében összegyűjtött információkat.
Adott esetben a technikai titkárság megteszi a legmegfelelőbb intézkedéseket az adatok titkosságának megőrzése érdekében.
A.2.4.
A reprezentatív szervezet(ek) első OEF-vizsgálata Minden reprezentatív szervezet tekintetében el kell végezni egy első OEF-vizsgálatot (első OEF-RO).
Az első OEF-RO célja: 1.
A leginkább releváns hatáskategóriák azonosítása; 2.
A leginkább releváns életciklusszakaszok, folyamatok és elemi áramok azonosítása; 3.
Az adatigények, az adatgyűjtési tevékenységek és az adatminőségi követelmények azonosítása.
Az első OEF-RO-t a technikai titkárság végzi el a reprezentatív szervezet(ek) „modelljén”.
A rendelkezésre álló adatok hiánya és az alacsony piaci részesedés nem szolgálhat érvként technológiák vagy termelési folyamatok kizárására.
A technikai titkárság köteles az EF-nek megfelelő adatkészleteket használni az OEF-RO-hoz, amennyiben azok rendelkezésre állnak.
Amennyiben nem állnak rendelkezésre az EF-nek megfelelő adatkészletek, hierarchikus sorrendben a következő eljárást kell követni: 1.
Ha található az EF-nek megfelelő helyettesítő adatkészlet, akkor azt kell használni; 2.
Ha helyettesítőként az ILCD beviteli szintnek megfelelő adatkészlet található: azt kell használni, de az nem szerepelhet az OEFSR első tervezetének alapértelmezett adatkészletei között.
A helyettesítő adatkészletet fel kell tüntetni a korlátok között az OEFSR első tervezetében, a következő szöveggel: „Ez az adatkészlet helyettesítőként kerül felhasználásra, kizárólag az első OEF-RO során.
Az OEFSR első tervezetének tesztelésére szolgáló alátámasztó vizsgálatot végző vállalatnak azonban az EF-nek megfelelő adatkészletet kell alkalmaznia, amennyiben az rendelkezésre áll (az alkalmazandó adatkészletekről szóló A.4.4.2.
szakaszban meghatározott szabályok szerint).
Ha nem áll rendelkezésre, a vállalatnak ugyanazt a helyettesítő adatkészletet kell használnia, mint amelyet az első OEF-RO során végzett számításokhoz használtak.” 3.
Ha nem található az EF-nek megfelelő vagy az ILCD beviteli szintnek megfelelő adatkészlet, más adatkészlet is használható.
Az első OEF-RO során nem megengedett a folyamatok, a környezetbe történő kibocsátások és a környezetből származó erőforrások veszély alapú kizárása.
Az összes életciklusszakaszt és folyamatot le kell fedni (beleértve a beruházási javakat is).
Kizárhatók azonban az olyan tevékenységek, mint a személyzet ingázása, a termelőhelyek étkezdéi, a termelési folyamatokhoz nem szorosan kapcsolódó fogyóeszközök, a marketing, az üzleti utak, valamint a K+F tevékenységek.
Veszély alapú kizárások csak a végleges OEFSR-ben szerepelhetnek, a III. mellékletben és az e mellékletben foglalt szabályok alapján.